Манзаралӣ Шералӣ

Манзаралӣ Шералӣ (номи пурра: Ҷалолов Манзаралӣ Шералиевич; зод. 1 ноябри 1989, ш. Ваҳдат) — коргардон, актёр ва сенариянависи тоҷик. Барандаи ҷоизаи «Беҳтарин филми ҳунарӣ» дар Синамоҷоизаи миллии «Тоҷи Сомон» (2024).

 Зиндагинома 
Манзаралӣ Шералӣ 1 ноябри соли 1989 дар шаҳри Ваҳдат ба дунё омадааст. Солҳои 1996—2007 дар мактаби миёнаи №30-и шаҳри Ваҳдат таҳсил намудааст. 
Солҳои 2007—2015 дар Донишкадаи давлатии фарҳанг ва санъати Тоҷикистон ба номи Мирзо Турсунзода дар факултаи театрӣ-бадеӣ аз рӯи ихтисоси «Актёри драма ва кино» таҳсил карда, онро бо муваффақият хатм намудааст.

 Фаъолияти ҳунарӣ 
 Театр 
Фаъолияти ҳунарии худро аз солҳои донишҷӯӣ дар фестивал-озмуни театрии «Нигоҳи Нав» (2012—2015) оғоз кардааст. Солҳои 2015—2017 ҳамчун ҳунарманд дар Театри давлатии таҷрибавии тамошобини ҷавон ба номи М. Қосимов «Аҳорун» фаъолият намудааст.

 Синамо 
Дар соҳаи синамо фаъолиятро аз ёрирасон ва ёрдамчии коргардон дар филмҳои «Хоби ҳамдуна» (2015) ва «Се хоби хурд» (Фаронса, 2016) оғоз кардааст. Баъдан ҳамчун коргардони дуюм дар филмҳои муваффақи тоҷикӣ, аз ҷумла «Таксӣ», «Бачаи обӣ» ва «Охирин сайди Сайёд» таҷриба андӯхтааст.

Соли 2021 филми кӯтоҳи ӯ бо номи «Сарбор» соҳиби зиёда аз 9 ҷоизаи байналмилалӣ гардид. Соли 2024 филми ҳунарии пурраи ӯ «Дар талоши ҳақиқат» соҳиби ҷоизаи миллии «Тоҷи Сомон» ва чандин ҷоизаҳои байналмилалӣ дар Беларус ва Чин шуд.

 Филмшиносӣ 
 Сол  Номи филм  Вазифа  Коргардон 2015  «Хоби ҳамдуна»  Ёрдамчии коргардон  Румӣ Шоазимов 2016  «Се хоби хурд»  Ёрдамчии коргардон  Шопур Ҳақиқат (Фаронса) 2017  «Таксӣ»  Коргардони дуюм  Файзулло Файз 2017  «Бархез модар»  Коргардони дуюм  Абдулҳай Зокиров 2018  «Хушдоманҳо ва ё ман на манам»  Директори филм  Студияи «Симурғ» 2019  «Автобус»  Коргардони дуюм ва актёр  Абдулҳай Зокиров 2019  «Бачаи обӣ»  Коргардони дуюм  Файзулло Файз 2020  «Сарбор» («Боркаш»)  Муаллиф ва коргардон  Манзаралӣ Шералӣ 2020  «Охирин сайди Сайёд»  Коргардони дуюм  Муҳаммадрабӣ Исмоилов 2021  «Додараки фариштаҳо»  Коргардони дуюм  Умедшо Мирзоширинов 2024  «Дар талоши ҳақиқат»  Коргардон  Манзаралӣ Шералӣ

 Ҷоизаҳо 
 Ҷоизаи «Беҳтарин филми ҳунарӣ» — Синамоҷоизаи миллии «Тоҷи Сомон» (2024);
 Ҷоизаи махсуси ҳайати ҳакамони СҲШ «Камелияи тиллоӣ» (Чин, 2025);
 Дипломи Синамоҷашнвораи «Листопад» (Минск, 2024);
 Ҷоизаи махсуси ҳакамон «Барои ҷасорати гуфтан» — Ҷашнвораи «Нахустнамоиши Маскавӣ» (2021);
 Ҷоизаи «Шаҳрванди сол — 2021» (Тоҷикистон).

 Эзоҳ 

 Пайвандҳои беруна 
 Саҳифаи филми «Дар талоши ҳақиқат» дар АМИТ Ховар
 Мусоҳиба дар ҳафтаномаи «Адабиёт ва санъат»

Гурӯҳ:Коргардонони Тоҷикистон
Гурӯҳ:Актёрҳои Тоҷикистон
Гурӯҳ:Зодагони шаҳри Ваҳдат
Гурӯҳ:Зодагони 1989
Гурӯҳ:Шахсиятҳо:Душанбе